Spéirling Melissa, 2025

Rinne Spéirling Melissai mBéarla, Hurricane Melissa scrios millteanach ar Iamáice ar an 28 Deireadh Fómhair 2025.  Bhí luas suas le 297 ciliméadar san uair faoin ollghála in amanna,  áit ar fhág sí báite cuid mhór de cheantar St Elizabeth. Fógraíodh staid éigeandála. Bhí rialtas na tíre ag achainí ar an bpobal dul ar foscadh agus gan fanacht i mbearna an bhaoil. 

Spéirling Catagóir 5 a bhí ann (an t-uasmhéid), ceann de na spéirlingí is measa riamh san Atlantach Thuaidh.
clé|mion|220x220px|Físeán a thóg an  53rd Weather Reconnaissance Squadron de chuid an USAF ar 26 DF 2025 
clé|mion|220x220px|Físeán: 26 DF 2025
clé|mion|220x220px|Físeán: 26 DF 2025

 Amlíne Melissa  
25-26 Deireadh Fómhair: D'éirigh le Melissa neartú go tréan agus go tapa - d'ardaigh a luas ó  113 ciliméadar san uair go  225 ciliméadar  san uair i rith 18 n-uaire - ceann de na neartuithe is tapúla a taifeadadh riamh san Atlantach. 

27 Deireadh Fómhair (Dé Luain): Neartaigh Melissa go Catagóir 5 (an t-uasmhéid), le gaoth suas le 297 ciliméadar  san uair agus brú lárach de 906 milleabar, rud a rinne stoirm is láidre ar domhan in 2025 di.    Bhí Melissa ar an gceann is láidre san Atlantach chomh déanach sa séasúr riamh.  

28 Deireadh Fómhair (An Mháirt): Tháinig Melissa i dtír gar do New Hope, Iamáice ag 1 p.m. EDT mar spéirling Chatagóir 5 le gaoth suas le 297 ciliméadar  san uair.    Ba í an chéad stoirm Atlantach a tháinig i dtír mar Chatagóir 5 ó Spéirling Dorian in 2019. 

Rinne Melissa damáiste uafásach in Iamáice..  Ba mar uisce á dhoirteadh as soitheach a bhí na frasa fearthainne a d'fholc an limistéar.  Bhí idir mhaidhmeanna tuile agus sciorrthaí talún ar fud na tíre.    Sracadh díonta de thithe, teachíní beaga na mbocht go háirithe, agus fágadh idir árais chónaithe agus ionaid ghnó faoi uisce.

Bhí tuairim is 1.5 milliún duine in Iamáice thíos leis, sin os cionn leath an daonra.  Bhí a mbailte fágtha ag 735,000 duine in oirthear na tíre   Bhí 500,000 duine in St Elizabeth gan cumhacht leictreach agus gan barúil ag aon duine fós cathain a gheobhaidh siad ar ais é.  Rinneadh damáiste d'ospidéil freisin. Scrios sí díon Aerfort Idirnáisiúnta Sangster i Montego Bay go hiomlán.    

29 Deireadh Fómhair (An Chéadaoin): Go luath ar maidin, agus an spéirling ag triall ó thuaidh,  tháinig Melissa i dtír i gCúba mar spéirling Chatagóir 3 le gaoth 185 ciliméadar  san uair.    Ar ámharaí an tsaoil, ní raibh an neart céanna sa ghaoth agus a bhí nuair a bhuail sí Iamáice. Go deimhin, lagú suntasach a bhí ann, ó 297 go 185 ciliméadar san uair. Sin ráite, rinneadh damáiste "doscríofa" i gCúba, le tithe faoi uisce, aibhneacha ag cur thar maoil, agus sciorrthaí talún.  Bhí 735,000 duine aslonnaithe i gCúba de bharr na stoirme.  

Níos déanaí an lá sin, bhí Melissa ina stoirm Chatagóir 1.  I ndiaidh di a lorg a fhágáil ar Chúba, tháinig Melissa i dtír sna Bahámaí, le gaoth 145 ciliméadar san uair.  

 Bás agus damáiste 
Cuireadh ar a laghad 36 bás i leith na stoirme ar fud Iamáice, Háítí agus An Phoblacht Dhoiminiceach.   Fuair ar a laghad 23 duine bás in Háítí, agus deichniúr acu ina leanaí, nuair a chuir abhainn thar maoil i Petit-Goâve.  

Mheas AccuWeather gur thart ar $48-52 billiún an damáiste eacnamaíoch agus caillteanas ó Melissa.

 Féach freisin 

 Tagairtí 

Catagóir:Spéirlingí
Catagóir:Iamáice
Catagóir:Aimsir na bliana 2025
Catagóir:Háítí
Catagóir:An Phoblacht Dhoiminiceach